Britannian pääministerin ex-avustaja jakoi ohjeita talouskatastrofin varalle.

Työväenpuolueen ex-pääministeri Gordon Brownin erityisavustajana ja maan valtiovarainministeriön viestintäpäällikkönä toiminut Damian McBride antoi ohjeita, kun maailman pörssit romahtivat maanantaina.

Asiasta kertoo The Independent. McBriden Twitterissä jakamat selviytymisohjeet olivat:

”Neuvoja uhkaavan romahduksen varalle, numero 1: hanki kylmää käteistä turvalliseen paikkaan nyt; älä oleta pankkien ja käteispisteiden olevan auki tai pankkikorttien toimivan”.

”Romahdusneuvo N:o 2: onko sinulla tarpeeksi pullotettua vettä, ja säilykkeitä kotona kuukauden elämistä varten? Jos ei ole, mene ostoksille.”

”Romahdusneuvo N:o 3: sovi tapaamispaikasta rakkaittesi kanssa jos liikenne ja kommunikaatio katkeaa; jonnekin minne kaikki voitte suunnata”.

Damian McBride totesi entisen esimiehensä onnistuneen estämään suuremman tuhon 2008 romahduksessa. McBriden mukaan tulossa oleva on 20-kertaista siihen verrattuna.

”Mikään vivuista joita saatoimme vetää 2008 ei ole nyt käytössä koska talous tulvii jo halpaa rahaa”.